OzLabs/hebrew-wiki-articles huggingface dataset:
ג' בסיוון

==חגים ואירועים החלים ביום זה==
* היום הארבעים ושבעה של ספירת העומר
* היום הראשון של שלושת ימי ההגבלה (שלושת הימים שלפני חג השבועות ובהם נצטוו בני ישראל להתקדש ולהתכונן למתן תורה)
* לא אומרים תחנון
* תענית ציבור קהילתית ליהודי מגנצא
* הילולת רבי עובדיה מברטנורא בהר הזיתים, מכיוון שלא ידוע יום פטירתו של רבי עובדיה מברטנורא הוחלט על ידי אריה קינג חבר מועצת עיריית ירושלים לקיים את ההילולא בתאריך ג' בסיוון, מפני שתאריך זה סמוך הן ליום כ"ח באייר שרבי עובדיה מברטנורא מציינו באגרותיו כיום פטירת שמואל הנביא, והן לחג השבועות

==אירועים היסטוריים ביום זה==
* ד'תתנ"ו – פרעות ביהודי מגנצא במסגרת פרעות תתנ"ו במסע הצלב הראשון
* ד'תתקכ"ה – הרמב"ם הגיע לארץ ישראל, לנמל עכו
* ה'תש"ח – נפתחה דרך בורמה, הדרך העקיפה לירושלים הנצורה במלחמת העצמאות
* ה'תש"ח – מלחמת העצמאות: הצבא הסורי מחריב את משמר הירדן
* ה'תש"ח – עלייתה לקרקע של קבוצת שלוחות בעמק בית שאן
* ה'תש"ח – מלחמת העצמאות: הקרב על גבעה 69
* ה'תשכ"ה – מרכז מפא"י מעדיף את לוי אשכול על פני דוד בן-גוריון כמועמד המפלגה לראשות המפלגה, מה שמביא לפרישתו של בן-גוריון עם אישים נוספים ולהקמת רפ"י
* ה'תשס"א – קריסת אולם השמחות ורסאי בירושלים מביאה למותם של 23 בני אדם ולפציעתם של מאות – האסון החמור מסוגו בתולדות מדינת ישראל

==נולדו==
* ה'תקפ"ח – שמעון זאב (וילהלם קרל) רוטשילד, איל הון ופילנתרופ יהודי-גרמני בן משפחת רוטשילד, כונה "הברון הצדיק". (נפטר בה' בשבט ה'תרס"א)
* ה'תשי"ט – בני גנץ, הרמטכ"ל ה-20 של צה"ל

==נפטרו==
* ה'ת"ץ – רבי יוסף בן עמנואל אירגאס
* ה'תקס"א – רבי יעקב שמשון משיפיטובקה
* ה'תשי"ז – אהרן ברט – היה מנכ"ל בנק אנגלו-פלשתינה ואחר כך, כאשר הוחלף שם הבנק – מנכ"ל הראשון של בנק לאומי לישראל
* ה'תשפ"ב – הרב אורי זוהר בדרן, במאי קולנוע ושחקן ישראלי שחזר בתשובה
----
* ב' בסיוון – ד' בסיוון
* סיוון

ט03
י03
ד' בסיוון

==חגים ואירועים החלים ביום זה==
* היום הארבעים ושמונה של ספירת העומר
* היום השני של שלושת ימי ההגבלה (שלושת הימים שלפני חג השבועות שבהם נצטוו בני ישראל להתקדש ולהתכונן למתן תורה)
* לא אומרים תחנון

==אירועים היסטוריים ביום זה==
* ה'תש"ח – הספינה אלטלנה יצאה לדרכה מצרפת לישראל
* ה'תש"ח – אלוף דוד מרכוס נורה למוות מאש כוחות צה"ל ליד הכפר אבו גוש
* ה'תש"ח – מלחמת העצמאות: תחילת ההפוגה הראשונה

==נולדו==
* ה'תרפ"ט – אנה פרנק, נערה יהודייה שנספתה בשואה, כתבה יומן שבו תיארה את שנות חייה האחרונות (נפטרה ב-ה'תש"ה)
* ה'תרצ"א – ישראל קיסר, מזכ"ל ההסתדרות, שר וחבר הכנסת מטעם המערך
* ה'תרצ"ז – חיים בנאי, שחקן, שדר רדיו, בדרן ומספר ישראלי (נפטר ב-ה'תשס"ח)
* ה'תש"ז – רב משה סופר, האדמו"ר מערלוי
* ה'תש"ם – אופיר כץ, חבר הכנסת מטעם הליכוד
* ה'תשמ"א – תמרה קליינגון, שחקנית ישראלית
* ה'תשמ"ו – ניקול ראידמן, אשת עסקים, מעצבת תכשיטים, זמרת ונדבנית ישראלית
* ה'תשס"א – עדי ביטי, זמרת, שחקנית ומדבבת ישראלית

==נפטרו==
* ה'תרמ"ה – רבי ישעיה נפתלי הירץ שפירא מדינוב, האדמור השלישי בשושלת דינוב, (נולד ב-ה'תקצ"ח)
* ה'תש"ז – האדריכל עקיבא אריה ויס מיוזמי הקמתה של אחוזת בית, הגרעין שממנו התפתחה העיר תל אביב
* ה'תש"ח – אלוף דוד (מיקי) מרכוס קצין צבא יהודי-אמריקני והאלוף הראשון בצה"ל (נולד ב-ה'תרס"ב)
* ה'תשכ"ב – אב"א אחימאיר, ממנהיגי ברית הציונים הרוויזיוניסטים
* ה'תשס"ד – יעקב גרונדמן, כדורגלן ומאמן כדורגל ישראלי (נולד ב-ה'תרצ"ט)

----

* ג' בסיוון – ה' בסיוון
* סיוון

ט04
י04
מטען צבע

מטען צבע, בפיזיקת חלקיקים, הוא תכונה פיזיקלית המתקשרת לכוח הגרעיני החזק בתורת הכרומודינמיקה הקוונטית. תכונה זו מאפיינת קווארקים וגלואונים. תכונה זו אנלוגית בצורה מסוימת לתכונה אחרת – המטען החשמלי, אך שונה ממנה בהיבטים טכניים רבים עקב היותו של המודל המתמטי של כרומודינמיקה קוונטית מסובך יותר. לתכונה זו אין קשר לתכונת ה"צבע" המוכרת מחיי היומיום, מה גם שלצבע הנראה אין משמעות בסדרי גודל של גרעין האטום. שם זה נבחר לייצוג תכונה זו היות שלתכונה זו ישנם שלושה "סוגים" בדומה לשלושת צבעי היסוד המוכרים מחיי היומיום – אדום, ירוק וכחול.

בשנת 1964, מעט לאחר שהוצע לראשונה קיומם של הקווארקים, הציע המדען האמריקאי אוסקר גרינברג את קיום תכונה זו כדי להסביר את הסתירה שהתקיימה, לכאורה, עם עקרון האיסור של פאולי.

לפי התורה הכרומודינמית, כל קווארק יכול לקבל אחד משלשה צבעים: אדום (r), ירוק (g) או כחול (b) וכל אנטי־קווארק יכול לקבל אחד מה"אנטי־צבעים" אנטי־אדום, אנטי־ירוק או אנטי־כחול (ar או ag או ab). באופן דומה, מטענו של כל גלואון מורכב משילוב בין שני צבעים, כך שייתכנו 9 צירופים שונים, כאשר בפועל התגלה כי ייתכנו 8 צירופים בלבד.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:פיזיקת חלקיקים
קטגוריה:הכוח החזק
ממגורה

הממגורה ב[[רינתיה]]
ממגורה היא מבנה לאחסון חומרים בתפזורת ובמקרים מסוימים אף לנוזלים. ממגורות משמשות בעיקר בתחומי החקלאות והתעשייה. ממגורות נבנות על פי רוב ממתכת או מבטון. הן בעלות צורות שונות, שהנפוצות ביותר בהן הן של גלילים צרים וגבוהים. לממגורות פתח מילוי עליון ופתח ריקון תחתון.

בין החומרים הנפוצים המאוחסנים בממגורות ניתן למצוא גרעיני דגנים, פחם, מלט ועוד. במקרים מסוימים עבודה בממגורה עלולה להיות מסוכנת.

ממגורות שימשו את האנושות משחר ההיסטוריה. בחפירות תל צף נמצאו שרידים של שש ממגורות שנבנו על בסיס ממספר שכבות של לבנים, וקיר היקפי מלבנים בגובה 2-3 מטר. על הקירות החיצוניים התגלו שרידי טיח סיד לבן.

==קישורים חיצוניים==

* [https://www.youtube.com/watch?v=-SWR6OA-GM8#t=98 בניית הסילו] בקיבוץ אפיקים, יומני כרמל 1952 <small><small>(התחלה 1:38)</small></small>
* [https://www.youtube.com/watch?v=3kv59q5AwbE#t=81 בניית הסילו של] המשביר זרעים, יומני כרמל 1951 <small><small>(התחלה 1:21)</small></small>
* 

==הערות שוליים==

קטגוריה:מבנים חקלאיים
קטגוריה:אחסון
נדב פדן

פדן ב[[מכינה קדם-צבאית עצם, בטקס שנערך לציון פינוי המכינה במסגרת תוכנית ההתנתקות]]
נדב פדן (נולד ב-27 בספטמבר 1967) הוא קצין במילואים בדרגת אלוף שכיהן כמפקד פיקוד המרכז. קודם לכן שימש ראש אגף התקשוב וההגנה בסב"ר, מפקד עוצבת הפלדה ומפקד עוצבת אדום.

== ביוגרפיה ==
פדן נולד בקיבוץ עין כרמל, בו גדל והתחנך, להוריו ניצה ובנצי פדן. אביו היה מפקד גדוד השריון 377, גדוד טנקי שרמן M50/M51 שלחם במלחמת יום כיפור כחלק מחטיבה 9. על תפקודו במלחמה עוטר בנצי פדן בעיטור המופת.

נדב פדן התגייס לצה"ל בשנת 1986, והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה. לקראת שירות הקבע שלו בסיירת מטכ"ל יצא לקורס קצינים. השלים קורס קציני חי"ר ובסיומו מונה למפקד צוות ביחידה. בהמשך יצא ללימודי פילוסופיה באוניברסיטה העברית בירושלים ועיצוב תעשייתי בבצלאל. בהיותו מפקד צוות בדרגת סגן בסיירת מטכ"ל, השתתף במבצע אבק דרכים, שבו פיקד על שני צוותים של היחידה שהוזנקו במסוקי יסעור לחוף ניצנים והשתתפו בלכידתם של 11 מחבלים שהגיעו בסירה אל החוף, בחג השבועות, 30 במאי 1990. לאחר מכן מונה למפקד פלגה ביחידה. בסיום התפקיד עבר לשרת בחטיבת הנח"ל, שם מונה לסגן מפקד גדוד 932 בין השנים 1997–1998.

בשנת 1998 הועלה לדרגת סא"ל ומונה למפקד גדוד 932, ושימש בתפקיד עד שנת 2000, בין היתר בלחימה בדרום לבנון ובמהלך הנסיגה מלבנון. לאחר שהוחלט באוגוסט 2000 להדיח את מפקד יחידת דובדבן, הוצע לו לפקד על היחידה, אולם הוא פרש מההתמודדות על התפקיד מסיבות משפחתיות, ומונה למפקד גדוד גפן בבה"ד 1. בפברואר 2002 נהרג מפקד יחידת דובדבן, אייל וייס, במהלך פעילות מבצעית כתוצאה מקריסת קיר לבנים, ופדן מונה למפקד היחידה. במהלך תפקידו נהרג לוחם היחידה ממכת חום בתאונת אימונים. בעקבות כך הואשם תחילה בגרימת מוות ברשלנות, אישום שהוחלף בהמשך בעבירה קלה יותר - התרשלות. במרץ 2007 נגזר דינו בבית הדין הצבאי לאחר עסקת טיעון, הוא נידון לשישה חודשי מאסר על תנאי ולעיכוב דרגה עד ספטמבר 2009.

בשנת 2003 הועלה לדרגת אל"ם ומונה למפקד חטיבת עציון, ושימש בתפקיד עד פברואר 2005. במרץ 2005 מונה למפקד בה"ד 1, ושימש בתפקיד עד יוני 2007. בהמשך מונה לנספח זרוע היבשה בארצות הברית בין השנים 2007–2009. לאחר מכן מונה לסגן מפקד עוצבת געש בין השנים 2009–2011. ב-7 בספטמבר 2011 הועלה לדרגת תא"ל ומונה למפקד עוצבת אדום. פדן שימש כמפקד האוגדה עד 11 בספטמבר 2013, בסיום התפקיד יצא ללימודים. ב-8 במאי 2014 מונה למפקד עוצבת הפלדה, והוביל אותה בין היתר במבצע צוק איתן. ב-2 ביוני 2016 סיים את תפקידו.

ב-13 ביוני 2016 הועלה לדרגת אלוף ומונה לראש אגף התקשוב וההגנה בסייבר. הוא כיהן בתפקיד עד 4 בפברואר 2018. ב-7 במרץ 2018 מונה למפקד פיקוד המרכז. ב-14 ביולי 2020 סיים את תפקידו. ויצא לחופשת פרישה, לאחר שירות צבאי של 34 שנים.

לאחר שחרורו מונה למנהל הארצי של ארגון ידידי צה"ל בארצות הברית.

פדן נשוי, ואב לשתי בנות ובן.

== קישורים חיצוניים ==

* .
* .
* .
* .
* .
* .
* .
;מפרי עטו:
* .

== הערות שוליים ==

קטגוריה:מפקדי בית הספר לקצינים של צה"ל
קטגוריה:לוחמי סיירת מטכ"ל
קטגוריה:מפקדי עוצבת אדום
קטגוריה:מפקדי יחידת דובדבן
קטגוריה:מפקדי חטיבת עציון
קטגוריה:מפקדי עוצבת הפלדה
קטגוריה:נספחי זרוע היבשה בארצות הברית
קטגוריה:מפקדי גדודים בחטיבת הנח"ל
קטגוריה:מפקדי גדוד גפן
קטגוריה:ראשי אגף התקשוב
קטגוריה:מפקדי פיקוד המרכז
קטגוריה:אלופי צה"ל
קטגוריה:עין כרמל (קיבוץ): אישים
קטגוריה:בוגרי האוניברסיטה העברית בירושלים
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1967
שני וחמישי

שני וחמישי הם שני ימים בשבוע שבהם נהוגים ביהדות מנהגים משותפים אחדים:
[[קריאת התורה בבתי הכנסת, אחד הנוהגים המאפיינים את ימי שני וחמישי]]
* קריאת התורה: מדי שני וחמישי נהוגה בתפילת שחרית קריאה בפרשת השבוע, שבה קוראים את החלק הראשון מתוך שבע העליות של הפרשה, ומעלים שלושה אנשים. על פי המסורת, התקנה הראשונית של קריאת התורה בכל שבת, שני, וחמישי, מיוחסת לנביאים בתקופת נדודי בני ישראל במדבר, לאחר שנותרו בני ישראל שלושה ימים ללא לימוד תורה. מאוחר יותר נוספו כללים לתקנה זו כחלק מעשר התקנות שנתקנו לעם ישראל על ידי עזרא הסופר.
* תחנון: בתפילת שחרית בימים שני וחמישי נהוג להוסיף קטעים נוספים לסדר תחנון, מכיוון שימים אלו הם ימי רצון מיוחדים שמשה עלה לקבל לוחות בחמישי וירד בשני. סיבה נוספת היא מכיוון שבתי הדין היו יושבים בעיירות בימי שני וחמישי, משום שבני הכפרים היו מתאספים בעיירות לשמוע את קריאת התורה, וכך גם בית דין של מעלה.
:קטע שנהוג להוסיף ברוב עדות ישראל הוא הקטע "והוא רחום", תפילה הבנויה בעיקר על שברי פסוקים עם תוספות שונות. בקהילות שמתפללות נוסח אשכנז אין אומרים וידוי כחלק מתחנון, אך בנוסח ספרד נוהגים להוסיף אותו בתחנון של שני וחמישי. בקהילות הספרדים והאיטלקים מוסיפים לומר את הקטע "מה נאמר לפניך יושב מרום". שני קטעים אלו היו במקורם חלק מתפילת הימים הנוראים.
* בשני וחמישי שאומרים בהם תחנון נאמרות בקהילות האשכנזים (בין נוסח אשכנז ובין נוסח ספרד) מספר תפילות יהי רצון לאחר קריאת התורה, בהן תפילה לפדיון שבויים. 
* תענית בה"ב: תענית שני וחמישי ושני, היא מנהג של יהדות אשכנז (שבסופו של דבר נתקבל גם בקצת קהילות ספרדיות) לצום שלושה צומות רצופים, בימי שני וחמישי ושני בחודש חשוון ובחודש אייר, שני וחמישי בשבוע הראשון, ויום שני בשבוע שאחריו. כיום רק בודדים צמים תעניות אלו בפועל, אבל בחלק מבתי הכנסת האשכנזיים נוהגים לומר את הסליחות המיועדות לתעניות אלו.
* תענית: יש הנוהגים לסגף עצמם ולצום דרך קבע בימים שני וחמישי. אחרים נוהגים שלא לאכול בשר ולשתות יין בימים אלו או לעשות תענית דיבור. מנהגים אלו נפוצים בפרט בימי שני וחמישי בימי השובבי"ם.

==קישורים חיצוניים==
*יהושע שפירא, [https://web.archive.org/web/20150103071230/http://www.orot.ac.il/publications/meorot/Pages/5773s-kriyat_hatorah.aspx עיונים בסידור התפילה - קריאת התורה – שני וחמישי], באתר של מכללת אורות ישראל
* [https://www.chabadlibrary.org/books/adhaz/sh/sh3/1/492 סימן תצב - תענית שני וחמישי ושני אחר המועדים], שולחן ערוך הרב
* [http://www.din.org.il/2012/03/26/%D7%AA%D7%A2%D7%A0%D7%99%D7%AA-%D7%99%D7%97%D7%99%D7%93-%D7%A9%D7%A0%D7%99-%D7%95%D7%97%D7%9E%D7%99%D7%A9%D7%99-%D7%91%D7%97%D7%95%D7%93%D7%A9-%D7%A0%D7%99%D7%A1%D7%9F/ תענית יחיד (שני וחמישי) בחודש ניסן], באתר "דין"

==הערות שוליים==

קטגוריה:מנהגים יהודיים
קטגוריה:ספר תורה
מארה סלבטרוצ'ה

חבר בכנופיה מארה סלבטרוצ'ה מציג [[קעקוע המסמל את השתייכותו לכנופיה]]
מארה סלבטרוצ'ה (Mara Salvatrucha) או MS-13, היא ארגון פשע בינלאומי שהוקם ככנופיית רחוב בלוס אנג'לס בשנות השבעים. במקורה הוקמה על ידי מהגרים מאל סלוודור במטרה להגן על עצמם מכנופיות אחרות, אך הפכה לארגון פשע מסורתי יותר עם השנים. כנופיית MS-13 מורכבת מתאים או פלגים אשר ממוקמים ברוב חלקיה של ארצות הברית, אל סלוודור וחלקים אחרים של העולם. ההערכה היא כי הכנופיה מונה 10,000 חברים בארצות הברית לבדה. לפי הערכות מונה הכנופיה למעלה מ-100,000 חברים ברחבי העולם. פעילויותיה של הכנופיה כוללות הברחה וסחר בסמים, מכירת נשק בשוק השחור, סחר בבני אדם, התנקשויות, גנבות והתקפות על רשויות אכיפת חוק. ארגון ה-FBI עורך פשיטות בקנה מידה גדול כנגד חשודים בחברות בכנופיה, בספטמבר 2005 בוצעו 650 מעצרים של חברי הכנופיה.

== היסטוריה ==
הכנופיה נוסדה באזור פיקו-יוניון (pico union) בלוס אנג'לס, שם נהגו כנופיות מקסיקניות-אמריקאיות למשוך מהגרים מאל סלבדור שברחו ממלחמת האזרחים שהתחוללה שם. חברי MS רבים באזור לוס אנג'לס גורשו בשל שהותם הבלתי-חוקית בארצות הברית או בשל ביצוע פשעים. רבים המשיכו בפעילות הפלילית בשובם לאל סלבדור. הכנופיה המשיכה לגדול גם בזמנים אלו בעקבות פעילות גיוס אינטנסיבית של המגורשים.

בשנת 2023 חברות הכנופיה השתתפו במרד האסירות בטגוסיגלפה.

== אטימולוגיה ==
ישנם כמה הסברים אפשריים לשם מארה סלבטרוצ'ה. לפי מקורות אחדים, שם הכנופיה נגזר על פי שם הרחוב "לה מארה" שבסן סלבדור, בירתה של אל סלוודור וארגון הגרילה "סלבטרוצ'ה" שנלחם במלחמת האזרחים העקובה מדם באל סלבדור. בנוסף, המילה "מארה" משמעותה "כנופיה" בסלנג האל-סלבדורי. מילה זו גזורה מהמילה "מארהבונטא", שמו של מין אכזרי של נמלים מאזור יער האמזונאס. המילה יכולה גם לרמוז לכנופיית מארהווילה שנמצאת במזרח לוס אנג'לס. המילה סלבטרוצ'ה היא הלחם של המילים "סלבדורי" ו"טרוצ'ה", שמשמעותו בסלנג האל-סלבדורי היא "דריכות".

== קישורים חיצוניים ==
* 
* 
* 
* 
* 

== הערות שוליים ==

קטגוריה:כנופיות
מכר

מֶכֶר הוא מונח משפטי מתחום דיני החוזים שמשמעותו העברה רצונית של נכס ממוכר לקונה תמורת תשלום. בתחילה, נוסח החוק קבע שמכר הוא העברת נכס בתמורה, אך הדבר שונה להעברת נכס תמורת מחיר על מנת לאחד את החוזה האובליגטורי עם קניית הנכס והעברת הבעלות, כפי שמשתקף בגישת המשפט העברי.<ref>נחום רקובר "המשפט העברי בחקיקת הכנסת – המקורות היהודיים בשילובם בדיוני הכנסת ובחוקי מדינת ישראל", בהוצאת ספרית המשפט העברי, משרד המשפטים ומורשת המשפט בישראל (תשמ"ט-1988), כרך ראשון עמ' 739-743: חוק המכר, [https://www.daat.ac.il/daat/vl/jewish-law-knesset/jewish-law-knesset01.pdf באתר דעת].</ref> 

במשפט הישראלי קיימות הוראות חוק המייחדות העברת נכס מסוג "דירה". 

=== מכר דירות ===
חוק המכר (דירות) (הבטחת השקעות של רוכשי דירות), התשל"ה – 1974 הוא חוק צרכני הקובע הסדרים שמטרתם, בין השאר, להגן על הכספים שמשלם קונה של דירה חדשה למוכר הדירה, כדי להבטיח כי במקרה של כישלון העסקה לא ירד כספו של הקונה לטמיון. בבסיס החוק ניצבת ההנחה שיש פערי כוחות משמעותיים בין קונה דירה כאמור לבין מוכר הדירה, המצדיקים להעניק הגנה לקונה.

==קישורים חיצוניים==
* [https://www.nevo.co.il/law_html/Law01/240_001.htm חוק המכר, התשכ"ח-1968] באתר נבו
* [https://web.archive.org/web/20110104164651/http://moch.gov.il/SiteCollectionDocuments/laws_and_regulations/law_22.pdf חוק המכר (דירות) התשל"ג-1973], באתר משרד הבינוי והשיכון
*[https://web.archive.org/web/20110104183307/http://moch.gov.il/SiteCollectionDocuments/laws_and_regulations/law_23.pdf חוק המכר (דירות) (הבטחת השקעות של רוכשי דירות), התשל"ה-1974], באתר משרד הבינוי והשיכון
*[http://www.moital.gov.il/NR/exeres/778769FC-8E69-45D3-8322-18BB00856AB0.htm תקנות המכר (דירות) (הבטחת השקעות של רוכשי דירות) (סייג לתשלומים על חשבון מחיר דירה), התשל"ה-1975] , באתר משרד התמ"ת
*[http://www.moital.gov.il/NR/exeres/EA4653B1-393F-42F7-B26D-CF0954C99D52.htm תקנות המכר (דירות) (הבטחת השקעות של רוכשי דירות) (הוכחה בדבר השלמת בנייתה של דירה), התשל"ז-1976] , באתר משרד התמ"ת
*[http://www.gov.il/FirstGov/TopNav/Situations/SSituationsInLife/SBuyingAppartment/SBAAppartmentPayments/ הסברים בנושא תשלומים והבטחת השקעה על פי חוק המכר], באתר gov.il
*[http://www.barlaw.co.il/he/עדכוני-לקוחות/עדכון-בנוגע-להצעת-חוק-המכר-דירות/ עדכון בנוגע להצעת חוק המכר (דירות) תיקון מס' 9, אוגוסט 2016]
*[https://www.gov.il/he/departments/legalinfo/9th-amendment תיקון מספר 9 לחוק המכר (דירות): הצמדת מחיר דירה למדד ואיחור במסירת דירה], באתר משרד הבינוי והשיכון, יולי 2022

==הערות שוליים==

קטגוריה:דיני חוזים
קטגוריה:דיני קניין
שנונית

[[שנונית ארוכת-כף]]
Acanthodactylus cantoris
שׁנונית (שם מדעי: Acanthodactylus) הוא סוג במשפחת הלטאיים, תת-סדרת הלטאות. הסוג כולל בערך 38 מינים.

== מאפיינים ==
רוב המינים נפוצים באזורים יבשים, מדבריים או תת מדבריים ממערב אפריקה, דרום ספרד ואירופה, מדבר סהרה ועד הודו. על אף שהשנוניות מעדיפות אזורים יבשים, הן לא מוגבלות לחיים באזורים אלו בלבד, וניתן למצוא אותן בבתי גידול שונים.

בשל צבעיהן והדגמים השונים שעל השנוניות, קרה וזואולוגים סיווגו וואריאציות שונות באותו מין כמינים שונים.

בני הסוג שנונית נוטים להיות אלימים, ונלחמים בבני מינם תכופות. הזכרים מגינים על נחלותיהם במרץ רב מפני פולשים.

בצידי אצבעות הרגליים של השנוניות מצויים קשקשים משוננים המרחיבים את שטח האצבעות. הרחבת שטח זו מונעת שקיעה בחול, שהוא בית הגידול של השנוניות. השם המדעי נגזר מקשקשים אלו. בנוסף להתאמה זו לסביבת חיים יבשה, השנוניות גם מפרישות עודפי מלח דרך הנחיריים. תופעה זאת מונעת איבוד נוזלים. עוד דרך בה השנוניות מונעות איבוד נוזלים היא הפרשת שתן מוצק או משחתי - שמכיל מעט מים. עוד התאמה לתנאי המדבר היא יכולתן של השנוניות לפעול בטמפרטורות גבוהות.

נקבות הסוג שנונית מטילות בין 3-7 ביצים.

גודלה הממוצע של שנונית בוגרת הוא 18-20 ס"מ.

===מיני שנונית בישראל===
*שנונית הנחלים (Acanthodactylus boskianus)
*שנונית השפלה (Acanthodactylus schreiberi)
*שנונית חולות (Acanthodactylus scutellatus)
*שנונית באר-שבע (Acanthodactylus pardalis)
*שנונית האז (Acanthodactylus opheodurus)
*שנונית ארוכת-כף (Acanthodactylus longipes)

==מינים==
{|
|
* Acanthodactylus aegyptius
* Acanthodactylus ahmaddisii
* Acanthodactylus arabicus
* Acanthodactylus aureus
* Acanthodactylus bedriagai
* Acanthodactylus beershebensis
* Acanthodactylus blanci
* Acanthodactylus blanfordii
*שנונית הנחלים (Acanthodactylus boskianus)
* Acanthodactylus boueti
* Acanthodactylus busacki
* Acanthodactylus cantoris
* Acanthodactylus dumerilii
* Acanthodactylus erythrurus
* Acanthodactylus felicis
* Acanthodactylus gongrorhynchatus
* Acanthodactylus grandis
* Acanthodactylus guineensis
* Acanthodactylus haasi
* Acanthodactylus hardyi
* Acanthodactylus harranensis
|
* Acanthodactylus khamirensis
* Acanthodactylus lineomaculatus
*שנונית ארוכת-כף (Acanthodactylus longipes)
* Acanthodactylus maculatus
* Acanthodactylus masirae
* Acanthodactylus mechriguensis
* Acanthodactylus micropholis
* Acanthodactylus nilsoni
*שנונית האז (Acanthodactylus opheodurus)
* Acanthodactylus orientalis
*שנונית באר-שבע (Acanthodactylus pardalis)
* Acanthodactylus robustus
* Acanthodactylus savignyi
*שנונית שמידט (Acanthodactylus schmidti)
*שנונית השפלה (Acanthodactylus schreiberi)
*שנונית חולות (Acanthodactylus scutellatus)
* Acanthodactylus senegalensis
* Acanthodactylus spinicauda
* Acanthodactylus taghitensis
* Acanthodactylus tilburyi
* Acanthodactylus tristrami
* Acanthodactylus yemenicus
|
|}

==קישורים חיצוניים==

*
קטגוריה:בעלי חיים שתוארו ב-1834
קטגוריה:טקסונים שתוארו בידי ארנד אלפרד אאוגוסט וויגמן
יחידת נחשון

יחידת נחשון היא הזרוע המבצעית של שירות בתי הסוהר. 
רכב של יחידת נחשון חונה ב[[מגרש הרוסים בירושלים]]
רכב להובלת כלואים של יחידת נחשון. אשדוד 2015
היחידה הוקמה בשנת 1973 על ידי צבי גבעתי, ונקראה יחידת אב"מ (אבטחה ומבצעים). בשנת 1993 שונה שמה ליחידת "נחשון" על שם נחשון בן עמינדב, שקפץ ראשון לים סוף וסחף אחריו את כל העם. אופי משימות היחידה ותפקידיה מחייב את המפקדים והלוחמים לכשירות מבצעית גבוהה, מקצועיות, גיבוש ומשמעת עצמית.

==תפקידי היחידה==
יחידת נחשון משמשת כיחידה מרכזית לליווי אסירים, ככוח אבטחה וכוח התערבות של שירות בתי הסוהר, ועוסקת בשמירת הביטחון והסדר במתקני השב"ס. תפקידיה כוללים ביצוע ליווי אסירים או עצירים בין מתקני הכליאה של שב"ס, משטרת ישראל, צה"ל והשב"כ, וכן התערבות באירועים חריגים בבתי סוהר, לצורך השלטת סדר וביטחון. היא מסייעת בביצוע חיפושים רחבי היקף בבתי הסוהר לאיתור אמל"ח, סמים, טלפונים סלולריים וכיוצא באלו.

בנוסף, עוסקת היחידה באבטחת אנשי סגל מאוימים ובני משפחותיהם, בהבאת אסירים מחו"ל על פי הסכמי הסגרה, בליווי אסירים ועצירים לבתי המשפט, כולל אבטחתם באולמות הדיונים, וכן בליווי מיוחד של אסירים מסוכנים לביקורי בית ולטיפולים רפואיים.

==ארגון ומבנה היחידה==
היחידה כפופה לשרות בתי הסוהר ומחולקת לשלושה גדודים בפריסה ארצית. הגדודים פועלים תחת פיקודו והנחייתו של מטה היחידה, הממוקם במפקדת היחידה ברמלה.

*גדוד צפון - מקום מושבו במתחם בימ"ר קישון בגדוד ישנן שלוש פלגות – ארז, אגוז ודולב.
*גדוד מרכז - מקום מושבו במפקדת היחידה ברמלה, בגדוד ישנן שלוש פלגות – אלון, חרוב ודן.
*גדוד דרום - מקום מושבו במתחם ביס"ר אשל, בגדוד ישנן שלוש פלגות – אורן, שקד וציון.

===כח אדם===
היחידה מונה כ-970 לוחמים בשירות קבע. הם בוגרי היחידות הקרביות בצה"ל, מג"ב ומ"י, בעלי רובאי 05 ומעלה. ובעלי כשירות מבצעית גבוהה.

הלוחמים שגויסו ליחידה עוברים קורס סוהרי ביטחון, ואחריו קורס לוחמים ייעודי שנמשך חמישה שבועות בפיקודו של קצין הדרכה ובהדרכת מדריכים מבצעיים מתוך היחידה. סיום הקורס הוא תנאי לקבלת הלוחמים ליחידה בתפקיד לוחם. רמת האינטנסיביות בקורס גבוהה. כלולים בו אימוני גוף, קרב מגע ואגרסיביות, נשק ארוך, נשק קצר ותרגולים טקטיים המדמים מצבי חירום. כל זאת על פי תוכנית יחידת נחשון. 
מעבר להכשרתם הבסיסית, נדרשים הלוחמים להיות זמינים להקפצות במשך כל שעות היממה.

===אמצעים===
* רובי סער מדגמי-M4
* אקדחי יריחו
* אקדחי גלוק
* רכבי וואן מדגמי שברולט "סוואנה" ומרצדס "ספרינטר" שעברו הסבה ייעודית
* אופנועים מדגמי BMW F800
* משאיות ואוטובוסים ייעודיים להסעת כלואים
* כלבי תקיפה
* מגוון אמצעים לפיזור הפגנות
* אמצעי פריצה
* קסדות
* שכפ"צים
* אמצעי קשר
* אמצעים טכנולוגיים מיוחדים

==ראו גם==
* יחידת מצדה
*שירות בתי הסוהר
*מנשה גניש (מפקד נחשון בעבר)

==קישורים חיצוניים==
* [http://www.ips.gov.il/NR/exeres/BBFDAF85-883A-491E-A6C5-3AB523A6A820,frameless.htm יחידת נחשון]
* [http://mops.gov.il/DetentionAndRehabilitation/IPSSpecialUnits/Pages/Nachshon.aspx יחידת נחשון באתר המשרד לביטחון פנים]
* 
* 
* 
* 
* 

קטגוריה:שירות בתי הסוהר
מכון ז'ואן מירו

מכון ז'ואן מירו: גג המוזיאון
מכון ז'ואן מירו (בספרדית: Fundació Joan Miró) הוא מוזיאון לאמנות מודרנית הממוקם בברצלונה.

== המוזיאון ==
המוזיאון מוקדש לזכרו של ז'ואן מירו, מגדולי האמנים המודרניים שיצאו מספרד. המוזיאון ומרבית היצירות שבו נמסרו במתנה על ידי מירו לעיר הולדתו ברצלונה עוד בחייו. המבנה עצמו מודרני ויצירתי, ונחשב אחד מסמלי האמנות המודרנית בעיר. הוא ממוקם בפסגה התלולה של הר המונז'ואיק, מוקף גנים ופסלים, ונשקף ממנו נוף מרהיב הצופה אל העיר ברצלונה ואל הים. 

המבנה החדשני והיצירתי תוכנן על ידי האדריכל הספרדי ז'וזפ לואיס סרט (Josep Lluís Sert). בניית המוזיאון הושלמה בשנת 1975 והוא הורחב בשנת 1988. זהו בניין מרווח, הבנוי מצורות שונות, שחלקן מפתיע. קירותיו הלבנים מגלים חלקים שונים בצבעים עזים. במקום מוצגת תערוכה קבועה של ציורים, פסלים, ופריטי אמנות מודרנית שהותיר אחריו ז'ואן מירו. בנוסף, מארח המוזיאון תערוכות עונתיות של תמונות, סרטים, פסלים ושאר פריטים של סטודנטים לאמנות, שבחרו בדרכו של מירו. 

המכון מציג מגוון רב של יצירות אומנות של האומן המוערך. יש בו יצירות נאביות וריאלסטיות מתקופות מוקדמות של מירו יחד עם יצירות סוריאליסטיות מתקופות מאוחרות יותר, בנוסף אפשר לראות במכון פסלים של מירו, איורים לספרים אותם צייר לסופרים שהיו חבריו ויצירות סוריאליסטיות נוספות שבוצעו על ידי אומנים קטלונים נוספים. 

בסה"כ מציג המוזיאון שלוש קומות המלאות ב-14,000 עבודות (רובן עבודות לא גמורות) העשויות ממגוון חומרים: מבד וצבעים (מכל הסוגים) ועד לזפת וריקועי נחושת והוא מרכז את המיטב מהיצירות של ז'ואן (חואן) מירו.

== קישורים חיצוניים ==

* 

* [http://www.bluffton.edu/~sullivanm/spain/barcelona/fundmiro/sert.html תמונות של מכון ז'ואן מירו מבחוץ]
* [http://www.hakolal.co.il/195666/%D7%9E%D7%95%D7%96%D7%99%D7%90%D7%95%D7%9F%D7%97%D7%95%D7%90%D7%9F%D7%9E%D7%99%D7%A8%D7%95 מידע בעברית על מכון חואן מירו]

קטגוריה:ברצלונה: מבנים
ז'ואן מירו
ז'ואן מירו
ז'ואן מירו
אורי אסף

אוּרי אסף (נולד ב-1936) הוא משורר, פזמונאי ומחזאי ישראלי.

== ביוגרפיה ==
אסף כתב שירים רבים, מהם כמה שהיו לנכסי צאן ברזל בזמר העברי, כמו "דבר אלי בפרחים", "פרח הלילך", "עפרה", ו"כשהיינו ילדים". עם הזמרים שהרבו לבצע את שיריו נמנים חוה אלברשטיין ("פרח הלילך", "צעצועיה של אסנת", "עלי זהב", "מכתב לאברהם דחרוג'") ויהורם גאון ("כשהיינו ילדים", "אותך", "עלה ברוח סתו").

נולד וגדל בקיבוץ כפר מנחם. הוריו היו ממייסדי הקיבוץ. החל לכתוב שירים כבר בנערותו והתאימם למנגינות ידועות. שירת בצה"ל כקצין סיור ומודיעין, והשתתף במלחמת סיני בלחימה יחד עם גדוד 51 של חטיבת גולני בפיקוד מאיר פעיל. לאחר שירותו הצבאי החל לכתוב שירים ללחנים מקוריים. הוא נשלח על ידי הקיבוץ ללמוד הוראה, ובמסגרת עבודת ההוראה כתב מילים למחזה מוזיקלי שהעלתה חברת הילדים בקיבוץ. את שירי המחזה הלחין שלמה (בירן) בידרמן, ודרכו הגיע אסף לזמרות המובילות בתחילת שנות ה-60 כמו נחמה הנדל ואסתר עופרים. השיר "צללים", בביצוע נחמה הנדל, היה שירו הראשון שהושמע ברדיו. 

יחד עם יפה אליאך כתב את המחזה "היהודי האחרון: דרמה ב-5 מערכות".

בגיל 40 עזב את הקיבוץ, התגורר מספר שנים בכפר מרדכי, וכיום הוא מתגורר ביישוב גן יבנה. לאסף תואר שני בספרות עברית ותיאטרון מאוניברסיטת תל אביב, וכמו כן הוא מומחה להפעלת קהל. אסף כתב מחזות להצגות ילדים ומבוגרים שהוצגו במסגרות שונות.

==קישורים חיצוניים==
* 

* [http://web.nli.org.il/sites/NLI/Hebrew/music/daily_song/Pages/old/Daber_Elay.aspx על השיר "דבר אלי בפרחים"] באתר הספרייה הלאומית
* 
* [https://youtu.be/D7v6nsWtaK4 אורי אסף], הפרויקט של מפעל הפיס [https://israelimusic.pais.co.il/desktop/index.html לתיעוד יוצרים במוזיקה הישראלית] עם יואב קוטנר, יוני 2017
* 

==הערות שוליים==

קטגוריה:משוררים ישראלים
קטגוריה:פזמונאים ישראלים
קטגוריה:מחזאים ישראלים
קטגוריה:משוררים ששיריהם הולחנו
קטגוריה:בוגרי אוניברסיטת תל אביב
קטגוריה:אמנים ישראלים שבאו מהקיבוצים
קטגוריה:כפר מנחם: אישים
קטגוריה:כפר מרדכי: אישים
קטגוריה:ישראלים שנולדו ב-1936
יש בי אהבה (אלבום)

יש בי אהבה הוא אלבום האולפן ה-29 של הזמר הישראלי אריק איינשטיין, בשיתוף המוזיקאי שם טוב לוי, שיצא בשנת 1995.

== הפקה ==
זהו שיתוף הפעולה המלא הרביעי של איינשטיין ולוי, לאחר ששיתפו פעולה באלבומים החל מראשית שנות ה-70.

מרבית שירי האלבום הולחנו ועובדו על ידי לוי. יוצאי דופן הם השירים "יש בי אהבה", שכתב והלחין ארקדי דוכין, "בגללך", שכתב מיכה שטרית והלחין דוכין, "לבכות לך", שכתב והלחין אביב גפן (ואף הוקלט על ידיו מאוחר יותר) ו"כאן לבד הלילה", שכתב והלחין יצחק קלפטר. איינשטיין עצמו כתב ארבעה שירים מהאלבום, וכמו כן נעשה שימוש בטקסטים מאת המשוררים יונתן רטוש ואברהם חלפי. האלבום עצמו נפתח ב"סע לאט ב'" שהוא מעין שיר המשך לשיר הנושא מהאלבום "סע לאט", שהוקלט למעלה מ-20 שנה קודם לכן.

הצילום על גבי עטיפת האלבום מאת אלונה איינשטיין, אשתו הראשונה של איינשטיין, מציג את פניה של אשתו השנייה, סימה אליהו, בעת צילומי מערכון "אליפות הכדורגל" לתוכנית הטלוויזיה "לול", מראשית שנות ה-70.

האלבום היה הצלחה מסחרית גדולה ומכר יותר מ-100 אלף עותקים.

== רשימת רצועות ==

==משתתפים==

==קישורים חיצוניים==

==הערות שוליים==

קטגוריה:אלבומי 1995
קטגוריה:אלבומי אריק איינשטיין
קטגוריה:אלבומי שם טוב לוי
קטגוריה:אלבומים משותפים
קטגוריה:אלבומים בעברית
קטגוריה:אלבומים שהופקו על ידי מיכאל תפוח
קטגוריה:אלבומי פלטינה כפולה ומעלה בישראל
קטגוריה:אלבומי חברת NMC יונייטד אנטרטיינמנט
הנרקוד?

הנרקוד? (באנגלית: Shall We Dance?) הוא סרט שיצא לאקרנים ב-2004. הסרט מבוסס על סרט יפני בשם דומה משנת 1996.

==עלילה==
ג'ון קלארק (ריצ'רד גיר) הוא עורך דין נשוי שאמנם מצליח בעבודתו ובחייו אך אינו חש סיפוק בחייו. בדרכו חזרה מעבודתו הוא עובר כל יום ליד סטודיו לריקודים ומתאהב באחת המורות לריקוד - פאולינה (ג'ניפר לופז). ג'ון מחליט להירשם לחוג לריקוד על מנת לפגוש את פאולינה אך ככל שהוא מתקדם בלימוד גדלה אהבתו לריקודים מאהבתו לפאולינה. בברלי, אשתו של ג'ון (סוזן סרנדון), חושדת בו ושוכרת חוקר פרטי שיעקוב אחרי בעלה.

==קישורים חיצוניים==
* 

* [http://www.eonline.co.il/content.asp?id=15134&sid=11 מאחורי הקלעים: "הנרקוד?"], באתר eonline, 20 באוקטובר 2004
* 

קטגוריה:חידושים לסרטים
קטגוריה:סרטי 2004
קטגוריה:סרטי קומדיה אמריקאיים
ועד ראשי האוניברסיטאות

פגישת [[נשיא מדינת ישראל ראובן ריבלין עם ועד ראשי האוניברסיטאות והמכללות בדיון בנושא החרם האקדמי בעולם נגד האקדמיה במדינת ישראל. עומדים מימין לשמאל: פנחס חליוה, יעקב מצר, יהודה דנון, אריאלה לבנשטיין, שלמה גרוסמן, דניאל הרשקוביץ, עמוס שפירא, יוסף קלפטר, צבי כהן, דניאל זייפמן, ינעם ליף. יושבים מימין לשמאל: רות ארנון, נשיא המדינה ראובן ריבלין, פרץ לביא, מנחם בן ששון]]
ועד ראשי האוניברסיטאות (ור"ה) הוא גוף שהוקם באמצע שנות ה-60 וכולל את הנשיאים, הרקטורים והמנהלים של שמונה מאוניברסיטאות המחקר בישראל: הטכניון, האוניברסיטה העברית בירושלים, מכון ויצמן למדע, אוניברסיטת תל אביב, אוניברסיטת בר-אילן, אוניברסיטת חיפה, אוניברסיטת בן-גוריון בנגב, ואוניברסיטת אריאל. האוניברסיטה הפתוחה היא במעמד משקיף.

הוועד עוסק בנושאי מדיניות המשותפים לכל האוניברסיטאות בישראל: שכר הסגל האקדמי, שכר הלימוד, גודל ההקצבה לקרן קשרי מדע בינלאומיים, מדיניות קבלת סטודנטים וכדומה. נציגים מכל האוניברסיטאות שבוועד מפקחים על פעילות של מרכז ארצי לבחינות ולהערכה שנוסד על פי החלטת הוועד בשנת 1981.

הוועד מוציא לאור כתב עת בשם "אקדמיה", ובו מאמרים בנושאי פעילותו של הוועד, מאמרים בנושאי שיטות הוראה ומחקר, וידיעות על הנעשה באוניברסיטאות.

יושב ראש ור"ה הנוכחי הוא פרופ' דניאל חיימוביץ, נשיא אוניברסיטת בן-גוריון בנגב, אחדים מקודמיו הם פרופ' אריה צבן מאוניברסיטת בר-אילן, פרופ' אשר כהן מהאוניברסיטה העברית בירושלים, פרופ' רון רובין מהאוניברסיטת חיפה, פרופ יוסף קלפטר מאוניברסיטת תל אביב, פרופ' פרץ לביא מהטכניון, פרופ' מנחם בן-ששון מהאוניברסיטה העברית בירושלים, פרופ' רבקה כרמי מאוניברסיטת בן-גוריון בנגב ופרופ' אהרון בן זאב מאוניברסיטת חיפה.

מקום מושבו של הוועד הוא בקמפוס גבעת רם של האוניברסיטה העברית בירושלים.

בשנת 2012 פעל הוועד נגד ההכרה באוניברסיטת אריאל בשומרון כאוניברסיטה, אך עמדתו לא התקבלה. בשנת 2018 פעל הוועד למניעת הקמתה של פקולטה לרפואה באוניברסיטת אריאל, אך נכשל. תחילה, במשך עשור, לא קיבל הוועד לשורותיו את אוניברסיטת אריאל, אך החלטה זו התבטלה ביוני 2022. בשנת 2018 יצא הוועד נגד הקוד האתי לאוניברסיטאות שגובש במועצה להשכלה גבוהה, ובאותה שנה יצא גם הוועד נגד ההחלטה לאפשר למרכז הבינתחומי הרצליה (כיום אוניברסיטת רייכמן) לפתוח מסלול לתואר דוקטור למשפטים.

הוועד נמנע מלצרף את אוניברסיטת אריאל לוועד ולשיתופי הפעולה הבין-אוניברסיטאיים המתקיימים דרכו, כדוגמת מרכז החישובים הבינאוניברסיטאי, ועד שנת 2020 הצליח למנוע מינוי נציג של אריאל ל, אך בשנת 2022 החליט הוועד על צירופה של אוניברסיטת אריאל, בין היתר בשל חוות דעת משפטית הקובעת כי חבריו לא יהיו חשופים לחרמות בינלאומיים עקב צירוף אוניברסיטת אריאל לשורותיו.

==ראו גם==
*ועד ראשי המכללות האקדמיות הציבוריות

==קישורים חיצוניים==
* [http://www.vera.org.il/ אתר ועד ראשי האוניברסיטאות]
* [https://web.archive.org/web/20050419223525/http://www.iucc.ac.il/academia/ אקדמיה], כתב העת של ועד ראשי האוניברסיטאות

==הערות שוליים==

*
קטגוריה:ישראל: ארגונים
קטגוריה:האוניברסיטה העברית בירושלים
קטגוריה:קמפוס האוניברסיטה העברית בגבעת רם
ויקיברסיטה

ויקיברסיטה (באנגלית: Wikiversity) הוא מיזם של קרן ויקימדיה, הנועד להיות מקור לחומרים ופעילויות ללימוד. נכון לינואר 2022 ויקיברסיטה קיימת בשבע-עשרה שפות, שביניהן: אנגלית, צרפתית, גרמנית, ספרדית, יפנית, רוסית, יוונית, ערבית, קוריאנית ואיטלקית.

ויקיברסיטה התחילה לראשונה את פעילותה בשנת 2003 כחלק מהמיזם ויקיספר. בשנת 2006 נערכה הצבעה בנושא הפרדת ויקיברסיטה למיזם עצמאי, והוחלט להפרידה.

מהדורה בעברית של המיזם, טרם הושקה.

==קישורים חיצוניים==

* 
* המהדורה האנגלית של ויקיברסיטה

==הערות שוליים==

ברסיטה
קטגוריה:למידה מרחוק
קטגוריה:אתרי אינטרנט שהושקו ב-2006
Game & Watch

משחק Game & Watch
sir game & watch
Game & Watch (מילולית: "משחק ושעון"', בתרגום חופשי: "משחק ושעון") היא סדרה של 49 משחקים אלקטרוניים ניידים אשר יוצרה על ידי חברת נינטנדו בין השנים 1980 ל-1991.

הרעיון ליצירת סדרת המשחקים נהגה בידי מעצב המשחקים גונפיי יוקוי בעת שנסע בשינקנסן, וראה איש עסקים משחק במחשבון. הוא חשב שיהיה זה רעיון טוב ליצור משחק אלקטרוני אישי שיאפשר לאנשים להעביר את הזמן.

כל מכשיר כלל משחק בודד על צג LCD ושעון. לצד המסך היו כפתורי הפעלה ומשחק בודדים, לרוב כאלה המאפשרים תנועה ימינה ושמאלה או למעלה ולמטה. חלק מהמשחקים כללו שני מסכים, ובחלקם נעשה שימוש בדמויות מצוירות מוכרות כגון מיקי מאוס, פופאי או סנופי. חלק ממהמשחקים התבססו על משחקים פופולריים של נינטנדו, כמו מריו, דונקי קונג והאגדה של זלדה. הסדרה הראשונה "סדרת הכסף" שוחחרה במהלך אפריל-אוקטובר 1980 וכללה 5 משחקים שונים.

ה-Game & Watch היה פופולרי בשנות ה-80 של המאה ה-20, עד שהוחלף בשנות ה-90 של המאה ה-20 במשחקי הגיים בוי המתקדמים יותר שעבורם היווה השראה. עם זאת, נינטנדו הוציאה מחדש את חלק מהמשחקים בתור סדרת "Game & Watch Gallery" לגיים בוי. בנוסף, הדמות Mr. Game & Watch, דמות המבוססת על אותם המשחקים, הפכה לדמות קבועה בסדרת Super Smash Bros, ואף קיבל דמות amibo בשנת 2015<ref></ref>

חלק מהמשחקים עברו הסבה ל DOS - כך למשל המשחק "Fire" עבר הסבה כבר בשנת 1984 תחת השם "Bouncing Babies" .

== גרסאות מיוחדות ==
בספטמבר 2020, לציון 35 שנים לצאתו של "Super Mario Bros", הוציאה חברת נינטנדו מהדורה מוגבלת חדשה של ה-Game & Watch, שכללה את משחק "Super Mario Bros" המקורי, משחק ההמשך "Super Mario Bros.: The Lost Levels", וגרסה של המשחק המקורי Ball. המכשיר קיבל ביקורות חיוביות מאוד ממבקרי טכנולוגיה שונים בעיקר בזכות הנוסטלגיה שבו.<ref></ref><ref></ref>

בנובמבר 2021, לציון 30 שנים לצאתו של המשחק "The Legend of Zelda", הוציאה נינטנדו מהדורה נוספת של ה-Game & Watch, שכללה את המשחקים "The Legend of Zelda", Zelda II: The Adventure of Link" ו-"The Legend of Zelda: Links Awakening", וגרסה של המשחק המקורי "Vermin".

== קישורים חיצוניים ==
* 

* [http://www.gameandwatch.com/ GameAndWach.com] - אתר מעריצים עם מידע על הסדרה
* [https://web.archive.org/web/20041102011054/http://www.geocities.com/gwfaq/ "שאלות נפוצות" לא רשמיות על המכשירים]

קטגוריה:קונסולות משחקים ניידות

== הערות שוליים ==

קטגוריה:קונסולות משחקים
קטגוריה:מכשירים שהושקו ב-1980
קטגוריה:נינטנדו
פרקר לואיס

פרקר לואיס (באנגלית: Parker Lewis Can't Lose; בתרגום חופשי: פרקר לואיס אינו יכול להפסיד) היא קומדיית מצבים אמריקנית. הסדרה הופקה בין השנים 1990–1993 והושפעה מהסרט "שמתי ברז למורה" משנת 1986 בכיכובו של מתיו ברודריק. בישראל שודרה תחילה הסדרה בשעות אחר הצהריים במסגרת הרצועה היומית "רואים 6/6" בטלוויזיה החינוכית ובהמשך בערוץ 6 וערוץ 3 בכבלים.

== עלילה ==
הסדרה מתמקדת במעלליו של פרקר לואיס, תלמיד בבית הספר התיכון של סנטו דומינגו בקליפורניה. בדומה לחבריו, ג'רי ומייקי ולחברתו אנני סלואן, הדאגה הראשית שלו היא לשמור על "קוליות" במהלך שנות ההתבגרות. אף על פי כן, מאמציהם לעיתים רבות מסוכלים על ידי אחותו הקטנה, שלי, ומנהלת בית הספר שלו, גרייס מוסו.

רבים הם מעשי הקונדס בהם פרקר וחבריו מעורבים. משפט מפתח שלהם בבואם לצאת לביצוע תעלול נוסף היה "רבותי, לסנכרן שעונים" (באנגלית: "Gentelmen, Synchronize your swatches").

==הדמויות הראשיות==
* פרקר לואיס (קורין נמק) - הדמות הראשית בסדרה, ומי שמשמש כציר המרכזי של החבורה הסובבת אותו. פרקר הוא בחור פיקח, הנוהג ללבוש חולצות צעקניות ולהיעדר ("להבריז") משיעורים רבים. עיקר זמנו בבית הספר מקדיש פרקר לרקיחת תוכניות המערימות על אנשים אחרים ולטובתו האישית. יחד עם שני חבריו, מייקי וג'רי, בבית הספר הוא מבלה רבות ב"מפקדה" סודית מעל לאולם ההתעמלות.
* מייקי רנדל (בילי ג'יין) - הרוקיסט, ילד פרוע. הרגיש שבחבורה. נוהג לעיתים קרובות לצטט פרפרזות או שירים מפורסמים.
* ג'רי סטיינר (טרוי סלייטן) - חנון האוהב מדע. בשתי העונות הראשונות הוא תמיד לובש מעיל גשם ממנו הוא מסוגל להוציא כמעט כל אובייקט שניתן להעלות על הדעת, אשר ככל הנראה מותקן בפנים עם צמדן. ג'רי נוהג לפנות לכל אחד בשם משפחתו.
* גרייס מוסו (מלאני קרטוף) - המנהלת הפשיסטית של בית הספר התיכון של פרקר וחבריו, "Flamingo High". היא ופרקר מתנגשים תכופות כשזו אף מבקשת לגרום להשעייתו של פרקר מבית הספר. נוטה לשבור את חלון הזכוכית בדלת המשרד שלה לעיתים קרובות.
* שלי אן לואיס (מאיה ברוטון) - אחותו הקטנה של פרקר, אשר יחסיהם רווי טינה ואיבה. בדומה לפרקר, אף היא לומדת ב-"Flamingo High" ואינה מהססת להפעיל תחבולות לתועלתה האישית.
* מרטין לויד 'מרטי' לואיס (טימותי סטאק) - אביו של פרקר. מנהל חנות השכרת סרטי וידאו בשם "מונדו וידאו" יחד עם אימו של פרקר. נעזר בשלי ופרקר כדי לנהל את החנות בסופי השבוע.
* ג'ודי לואיס (מגולמת על ידי אן בלום בעונה 1 ועל ידי מרי אלן בעונה 2 ו-3) - אימו של פרקר. לרוב עדינה ואוהבת, אבל במידה והמשפחה שלה מאוימת היא מסוגלת להיות קשוחה.
* פרנסיס לארי קוביאק (אברהם בנרובי) - הידוע בכנוי "הקוב". ענק, טיפש ובעל תיאבון עצום לאוכל. כאשר הוא הולך הוא גורם לרעידות אדמה קלות. המשפט האהוב שלו, "אוכל עכשיו?". בתחילת הסדרה הוצג כבריון אגרסיבי אשר מתנהג בתוקפנות כלפי הדמויות האחרות, אבל בהמשך דמותו השתנתה והוא הפך לידידותי, ופרקר אף נעזר בקוביאק מספר פעמים כדי להוציא את תוכניותיו לפועל.
* פרנק לאמאר (טאג' ג'ונסון) - העוזר האישי של המנהלת. בעל השקפת עולם רפובליקנית. תמיד לבוש בשחור. ככל הנראה בעל קשר טלפתי עם מוסו. אובססיבי לגבי מלחמה, אסטרטגיה ופוליטיקה. הגיבור שלו הוא ריצ'רד ניקסון. מוסו נוהגת לזמן אותו אליה על ידי שריקה במשרוקית כלבים.
* אנני פיית' סלואן (ג'ניפר גות'רי) - החברה של פרקר מאמצע העונה השנייה.

==קישורים חיצוניים==

קטגוריה:קומדיות מצבים אמריקאיות
קטגוריה:סדרות נעורים אמריקאיות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:הטלוויזיה החינוכית הישראלית - תוכניות רכש
קטגוריה:ערוץ הילדים: תוכניות רכש
Vibe Tribe

Vibe Tribe היה הרכב טראנס פסיכדלי ישראלי שחבריו הם סטס מרניאנסקי (נולד ב-1985, נפטר ב-2022) ואלמר איבאטרוב (נולד ב-1985).

== היסטוריה ==
מרניאנסקי ואיבאטרוב נולדו בברית המועצות. בגיל צעיר מאוד עלו לישראל והחלו את דרכם המוזיקלית כבר בגיל העשרה כשיצרו מוזיקה אלקטרונית.

השניים נרשמו בלייבל הישראלי Utopia כאומני טראנס תחת השם Vibe Tribe.

בשנת 2003 עשו השניים רמיקס לטראק Shakawkaw של אינפקטד מאשרום, רמיקס אשר נחשב למוצלח והביא להם חשיפה רבה.

בשנת 2004 Vibe Tribe הוציאו את אלבום הבכורה Melodrama אשר נמכר באלפי עותקים.

בשנת 2006 הוציא ההרכב את האלבום השני, Wise Cracks, שהראה את השינויים הרבים שחלו על ההרכב בשנתיים החולפות, הטראקים נהיו יותר מלודיים ובנוסף שולבו הרבה אפקטים קוליים וקטעים פסיכדליים. אלבום זה הצליח יותר מקודמו, והגיע ל-10,000 מכירות.

חודשים ספורים לאחר צאת Wise Cracks הצוות התפרק. סטס מרניאנסקי נשאר תחת השם Vibe Tribe ואלמר איבאטרוב תחת השם החדש Spade אך למרות התפרקות זאת השניים ממשיכים לעבוד יחד ועוזרים אחד ליצירות של השני.

בשנת 2009 יצא האלבום Destination Unknown, שהכיל שיתופי פעולה רבים של וייב טרייב עם אומנים שונים כגון System Nipel, Ananda shake, Ziki ועוד.

למרות שסטס ואלמר התפרקו הם שיתפו פעולה מספר פעמים לאחר הפירוק תחת השם: Vibe Tribe Vs Spade.

בשנת 2022 סטס נפטר מדום לב.

== דיסקוגרפיה ==
*Melodrama - 2004
*Wise Cracks - 2006
*Destination Unknown - 2009
*Urban Legend - 2011

==קישורים חיצוניים==

קטגוריה:הרכבי טראנס ישראלים
קטגוריה:צמדים מוזיקליים ישראלים
קטגוריה:להקות שהוקמו בשנת 2002
קטגוריה:רמיקסרים
מנוף פיננסי

מנוף פיננסי (באנגלית: Financial Leverage) הוא יחס פיננסי הבודק את האיתנות הפיננסית של ישות, ומתאר את החשיפה לסיכון של יחיד או גוף הנוטל הלוואות. 

בתחום הניהול הפיננסי של חברות, המינוף משפיע על מבנה ההון של החברה, כלומר היקף ההתחייבויות שחברה נוטלת ומשתמשת בהן למימון עסקיה, ביחס להונה העצמי. ההנחה היא ששיעור ההכנסה על עסקי החברה גבוה יותר מאשר הריבית שהחברה משלמת למקור ממנו היא לווה את הכסף. בחברה ממונפת היקף ההתחייבויות יהיה גבוה בהשוואה להון העצמי.

== מונחים במינוף פיננסי ==
מרווח הריבית הוא ההפרש בין התשואה שהחברה מרוויחה בעסקיה לבין הריבית שהיא משלמת למלווים הזרים. ההפרש מתווסף להון העצמי דרך חשבון הרווח וההפסד של החברה. בעלי המניות מקבלים את חלקם בתשואה מהעסק בהתאם להון העצמי שהשקיעו בתוספת מרווח הריבית כפול כמות הפקדונות וההלוואות שהחברה יכולה להשיג.

חישוב המנוף הפיננסי – יחס המנוף הפיננסי מחושב על ידי חלוקת סך ההתחייבויות בסך ההון העצמי. כאשר היחס הוא 1 – ההתחייבויות בגובה ההון העצמי, כאשר היחס מעל 1 החברה ממונפת וכאשר היחס פחות מ-1 החברה לא ממונפת.

ההון העצמי מתואר כבסיס של המנוף: ככל שהוא רחב וחזק כך יגבר הכוח שלו "להרים" יותר אמצעים כספיים מגורמים מחוץ לחברה. המלווים מכירים בעובדה כי לחברה עלולים להיות הפסדים. כאשר בחברה נוצר הפסד בחשבון השנתי של רווח והפסד, סכום ההפסד שנוצר יורד מההון העצמי. לכן, ככל שההון העצמי יותר גדול, החברה יכולה לספוג יותר הפסדים. כושרה לשאת את ההפסדים, כאשר שאר תנאי קיומה אינם משתנים, מגבירים את כח המשיכה שלה למלווים.

== מגבלות המנוף ==
למנוף יש מגבלות אחדות:
* בעלי הפקדונות ונותני ההלוואות לא מוכנים לתת את כספם לכל חברה. במקרה של הבנקים, ייקבע הדבר לפי הלימות ההון.
* אם חלה הרעה במצב העסק וההכנסה שהיא מניבה לו פוחתת, מרווח הריבית יהיה שלילי. במקרה זה, לא רק שבעל ההון העצמי אינו מקבל תוספת הכנסה ממרווח הריבית, הוא גם עלול להפסיד את הונו.

== תפקיד המנוף בפיתוח העסק ==
האמצעים הכספיים שבעלי המניות מוכנים להשקיע בחברה בתור הון מניות או הלוואת בעלים נקבעים על ידם. בדרך כלל, הם נוטים לפזר את כספם בחברות שונות ומגוונות בהתאם לשיקול דעתם. וכך, אפילו העסק יהיה רווחי, הם עשויים להגיע לאחת משתי המסקנות:
* העסקים האחרים, בינתיים, רווחיים יותר והם מעדיפים את העסקים האחרים על פני עסק זה. לכן, אם דרוש לחברה הון נוסף והם לא רוצים לצרף אליהם בעלי מניות נוספים וגם לא מוכנים לרכוש מניות נוספות בחברה, הדרך היחידה העומדת לפניהם היא ללוות אמצעים: לזמן קצר בשוק הכספים ולזמן בינוני וארוך בשוק ההון. אם יגיעו למסקנה, ברמת סבירות גבוהה, כי הרווח בחברה האחרת יעלה תמיד על הרווח מהחברה הנתונה, הם ימכרו את מניותיהם בה.
* אכן העסק רווחי, אך יש סיכון שרמת הרווח לא תישאר ברמה הנוכחית. לפי כך, הם מבקשים לגייס הון חיצוני, על מנת להשתמש בו כל עוד התשואה מהעסק תהיה גבוהה מהריבית. והיה והתשואה לא תכסה את הריבית, החברה תפרע מיד את ההלוואות.

== ראו גם ==
* רכישה ממונפת
* מינוף תפעולי

קטגוריה:יחסים פיננסיים
קטגוריה:מימון
שירה פונטית

השיר "Karawane", (קרי קָרָוַו֫אנֵה, כלומר "קרוואן" או "שיירה") אשר הוקרא בידי [[הוגו באל בקברט וולטר.]]
שירה פונטית היא שירה המורכבת מהברות וצלילים, אשר אינם מצטרפים לכדי יצירת תוכן או משמעות במובנם המקובל.

השירה הפונטית התפתחה בראשית המאה ה-20, בידי חברי תנועת הדאדא. הוגו באל, מחברי התנועה, הגדיר את השירה הפונטית בהשוואה לציור המופשט "הצעד הבא בשירה היה סילוק הלשון, כשם שהציור סילק את האובייקט, ומסיבות דומות". סילוקה של משמעות כלשהי מן השיר יצרה אפקט של צעקות, חוסר הבנה ודיסהרמוניה. בכך הביעה שירה זו ניהיליזם וביקורת חברתית על התרבות האירופית. ביקורת אשר הובעה גם במתן גוון "פרימיטיבי" לשירה.

בין השירים הפונטיים הידועים ניתן לציין את שירו של האמן הפוטוריסט פיליפו טומאסו מארינטי (F. T. Marinetti) "זאנג טומב טומב" (1914), את שירו של באל "Karawane" ("קרוואן"), אשר בוצע ב"קברט וולטר" בציריך ואת שירו קורט שוויטרס "אורסונטה" (Ursonate), מן השנים 1921–1932.

השירה הפונטית היוותה את אחד המקורות הראשונים של תחום המיצג במחצית השנייה של המאה העשרים.

== ראו גם ==
* שירה סימולטנית
* דאדא
* פרויקט הג'יבריש

== הערות שוליים ==

קטגוריה:דאדא
קטגוריה:שירה
שמואל הומינר

חותמת הרב שמואל הומינר
שמואל מיכל הומינר (ה'תר"ה, 1845 − ח' בסיוון ה'תרס"ז, 21 במאי 1907) היה מבוני השכונות הראשונות בירושלים מחוץ לחומת העיר העתיקה.

==קורות חייו==
נולד בעיירה ברז'ין (Бярэ́зань) הסמוכה לבירת בלארוס - מינסק לרב ישעיהו הומינר, רב העיירה ש-3,000 היהודים שגרו בה היוו כ-70% מהאוכלוסייה. בערך בשנת תרכ"ב (1862) נישא לבריינה רבקה זלדוביץ'.

בערב חג השבועות תרל"א (1871) עלה לארץ ישראל עם אשתו ושלושת ילדיו הגדולים. התגורר בעיר העתיקה בירושלים. בעלותו הביא עמו למעלה מאלף ספרים מירושת אביו, וספרייתו הייתה מהגדולות שבירושלים.
לוח זיכרון על קיר ביתו במאה שערים
היה ממקורבי המהרי"ל דיסקין. בשנת תרל"ד (1874) היה ממייסדי שכונת מאה שערים ואף בנה את הבית הראשון בה (כיום ברחוב חוני המעגל 21), אליו עבר לגור עם ילדיו, אך בתחילה בלא אשתו שפחדה מהתנכלויות הערבים. כאות הוקרה נקרא רחוב הומינר בשכונת מאה שערים על שמו.

היה גם ממייסדי שכונת בית יעקב ובית היתומים דיסקין, והיה חבר בוועד להקמת פתח תקווה.

נפטר בירושלים בח' בסיוון ה'תרס"ז (1907). בשכונת מאה שערים בירושלים נקרא רחוב על שמו.

==צאצאיו==
מלבד שלושת ילדיו הגדולים שנולדו בחוץ לארץ, נולדו לו בירושלים עוד שישה ילדים: שלמה, דוד, לאה-רחל (שולזינגר), מרדכי-זאב, אסתר-פייגה וחוה-שרה (שפירא). בין נכדיו: הרב שמואל הומינר, והרב שמואל שפירא. בין נינותיו: המשוררות דליה רביקוביץ' ועדנה אפק..

==לקריאה נוספת==
* חיים הומינר, רבי שמואל ורעייתו בריינה רבקה הומינר : מאה ותשע עשרה שנה לעליתם לארצנו הקדושה, בהוצאת קרן ע"ש הסבא ר’ שמואל הומינר ורעייתו בריינה רבקה זצ"ל, ירושלים, תש"ן.
* הפרק "רבי שמואל הומינר, אב אימנו" בספר האחים שולזינגר - הדפוס וההוצאה בעריכת גצל קרסל, 1986, עמודים 67-8.
* אלידע בר-שאול, עושה צדקות עם כל רוח, בתוך עלון מעייני הישועה, פרשת נשא, ה'תשס"ח.

==קישורים חיצוניים==
* [http://www.bazach.com/huminer/hebrew/ אתר צאצאי הרב שמואל הומינר]
* 

==הערות שוליים==

*
קטגוריה:ירושלים: אישים
קטגוריה:אנשי עליות קדומות לארץ ישראל
קטגוריה:יהודים הקבורים בהר הזיתים: חלקת הפרושים
קטגוריה:מייסדי שכונות ירושלים
קטגוריה:מאה שערים: אישים
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1845
קטגוריה:ארץ-ישראלים שנפטרו ב-1907
ברוך ממן

ברוך ממן (נולד ב-23 בנובמבר 1955) הוא כדורגלן עבר ישראלי, וכיום מאמן כדורגל. ממן שיחק בעמדת הקשר ההתקפי והיה משחקניה הבולטים של מכבי חיפה בשנות ה-80 של המאה ה-20.

==ביוגרפיה==
ממן נולד בצפת להורים יוצאי תוניסיה וגדל מגיל שלוש בחיפה. שיחק במחלקת הנוער של מכבי חיפה, בתפקיד הקשר ההתקפי בצד שמאל. החל את הקריירה במחלקת הבוגרים באמצע שנות ה-70 לאחר שהצטיין בקבוצת הנוער, שזכתה פעמיים באליפות המדינה. במקביל זכה להצלחה בנבחרת חיל האוויר במהלך שירותו בצה"ל.

במהלך תקופתו במכבי חיפה שיתף פעולה עם יצחק אנגלנדר ויוחנן וולך, ולאחר מכן עם רוני רוזנטל וזאהי ארמלי, כמו גם חבריו לקבוצת הנוער, ירון פרסלני, יוסי קרמר ואברהם אבוקרט, ויחד זכו באליפות ישראל פעמיים ברציפות (1984 ו-1985). בתקופה זו הוביל ממן את התקפת הקבוצה, והפך ממן לאחד מסמלי הקבוצה בשנות השמונים. במדי מכבי חיפה הופיע 345 פעמים במשחקי הליגה והגביע, והבקיע 50 שערים בסך הכול.

בשנת 1987 עזב את מכבי חיפה ועבר לשחק בבני יהודה תל אביב, אך כבר במחזור השני של הליגה, במשחק מול קבוצתו לשעבר מכבי חיפה, שבר ממן את רגלו ונעדר בהמשך העונה. בעונה שלאחר מכן עבר לשחק בהפועל טבריה, העולה החדשה, אך לא הצליח לסייע לה להישאר בליגה, ובשנת 1989 פרש ממשחק פעיל.

ממן זומן לראשונה לנבחרת ישראל על ידי המאמן יוסף מרימוביץ' בשנת 1984, והופיע בשלושה משחקי ידידות רשמיים. ממן לא הצליח לתפוס מקום בהרכב הנבחרת מכיוון שבתקופה זו שיחקו בעמדה שלו הכוכבים משה סיני ואורי מלמיליאן, ובהמשך פרש מהנבחרת משום שמיעט לשחק.

לאחר פרישתו ממשחק פעיל, החל ממן בקריירת אימון, ובין היתר אימן בקבוצת הפועל חיפה בשנת 2004.

בנו, חנן ממן, הוא כדורגלן עבר בליגת העל.

== קישורים חיצוניים ==

* [http://mhaifafc.com/historyPlayer.asp?P=1163 ברוך ממן], באתר מכבי חיפה

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי חיפה
קטגוריה:כדורגלני בני יהודה תל אביב
קטגוריה:כדורגלני הפועל טבריה
קטגוריה:מאמני כדורגל ישראלים
קטגוריה:מאמני הפועל חיפה
קטגוריה:חיפה: כדורגלנים
קטגוריה:ישראלים שנולדו ב-1955
עקרבות יהודה

עקרבות יהודה (שם מדעי: Rhagodessa judaica) הוא מין מסדרת העכשובאים, החי בדרך כלל באזורים הרריים.

== מאפיינים ==
צבעו של עקרבות יהודה צהוב עמום, ודוגמה בצבע שחור-אפור נמתחת לאורך גבו, וגופו שעיר. אורך גופו של עקרבות יהודה בוגר (ללא הגפיים) הוא עד ארבעה ס"מ, ורוחבו כס"מ אחד. לעקרבות יהודה ארבעה זוגות גפיים ארוכות ושעירות מעט. כמו כן יש בצדו הקדמי זוג בחנינים ארוכים, הנראים כזוג רגליים נוסף, והקצה הקדמי שלהן כהה. לסתותיו (כליצרות) משוננות, חדות כסכין וחזקות.

עקרבות יהודה בעל כושר ריצה מהיר, אינו ארסי, אך נשיכתו מכאיבה ועלולה להחדיר זיהומים אל הגוף. הוא מין טורף, ולא יהסס לתקוף כל דבר העומד בדרכו.

בארץ ישראל ניתן למצוא אותו באזורי יהודה, שומרון והגליל. עקרבות יהודה יכול לעורר רתיעה ופחד בשל גודלו, מהירותו, התנהגותו התזזיתית וקול החריקה שהוא משמיע כשהוא מחכך את לסתותיו זו בזו. העקרבותים מועילים מכיוון שהם מחסלים מזיקים אחרים כגון עקרבים, עכברים וחרקים. בדומה לעכבישים והעקרבים, הם אינם אוכלים את טרפם בצורת נתחים אלא הורגים אותו באמצעות אנזימים שמוזרקים לגוף הטרף וגורמים לפירוק רקמותיו, ולאחר מכן הם מוצצים את תכולתו.

==קישורים חיצוניים==

קטגוריה:עכשובאים
קטגוריה:ארץ ישראל: עכשובאים
יורי גיא-רון

יורם (יוֹרי) גיא-רון (נולד ב-24 בספטמבר 1961) הוא עורך דין ישראלי. כיהן כראש לשכת עורכי הדין בישראל וכחבר בוועדה לבחירת שופטים מטעמה.

==ביוגרפיה==
יורי גיא-רון נולד במושבה אבן יהודה. בשירותו הצבאי שימש כמפקד סוללת ארטילריה בחיל התותחנים הישראלי. לאחר שחרורו השלים לימודי תואר ראשון ושני בהצטיינות במשפטים באוניברסיטה העברית בירושלים. התמחה במשרדה של עו"ד (כיום שופטת) חני שירה ולאחר מכן במשרדו של עו"ד אמנון זכרוני. עם קבלת הרישיון הקים עם עו"ד שירה משרד עצמאי.

כעשור לאחר מכן ייסד גיא-רון את משרד "אדם עורכי דין", שבו הוא משמש מאז כשותף מנהל. עוסק בתחומי המשפט האזרחי-מסחרי והמנהלי.

משנת 1999 ועד 2008 שימש כנציג לשכת עורכי הדין בוועדה לבחירת שופטים. בנוסף, היה חבר בוועד המרכזי של הלשכה. עמדתו היא כי לשכת עורכי הדין איננה רק ארגון מקצועי, וכי עליה למלא גם תפקיד חברתי ממשי בהתנהלותה של החברה הישראלית ובשמירה על היותה חברה שוויונית ודמוקרטית. בשנת 2007 התמודד ונבחר לתפקיד ראש הלשכה מטעם סיעת "לשכה אחרת".

בשנת 2000 ייסד, בין היתר ביחד עם עוה"ד רחל בן ארי, אדם פיש וארנה לין את מחלקת הפרו בונו במשרד "אדם", שנתנה שירותים משפטיים בחינם למיעוטי יכולת.
נמנה עם יוזמי ומייסדי מרכז השופט חיים כהן להגנה משפטית על זכויות אדם, אותו הוא מנהל מאז הקמתו, ואשר נועד לתת שירותי "פרו-בונו" בנושאי זכויות אדם ולהגן על זכויות של אוכלוסיות מוחלשות בחברה.

נמנה עם מייסדי תוכנית "שכר המצווה" בלשכת עורכי הדין וכיהן כחבר בדירקטוריון התוכנית. התנדב לאורך השנים לפעילות בגופים ציבוריים רבים נוספים. כראש הלשכה, יזם והביא לתיקון חוק לשכת עורכי הדין, כך שסיוע משפטי למיעוטי יכולת הפך להיות אחת ממטרותיה המחייבות והסטטוטוריות של הלשכה.

ב-26 ביוני 2007 התמודד על ראשות לשכת עורכי הדין, ונבחר לתפקיד בסיבוב שני. החליף בתפקיד את עו"ד שלמה כהן. במסגרת תפקידו הביע דאגה, פעמים אחדות, מהגידול הניכר במספר עורכי הדין.

באפריל 2008 פנה לראש הממשלה, אהוד אולמרט, על מנת שיתערב במחלוקת שבין שר המשפטים, דניאל פרידמן לנשיאת בית המשפט העליון, דורית ביניש, וציין כי הוא חש "חשש גדול לעתידן של מערכת המשפט ושל הרשות השופטת בישראל לנוכח הסלמת המחלוקת".

כיהן כדירקטור מטעם הציבור ב"חברת נמלי ישראל" (חנ"י) בין השנים 2008–2011.

נמנה עם מייסדי עמותת "פאנוניקה - העמותה הישראלית לקידום הג'אז בישראל".

בשנת 2010 החליף את נשיא בית המשפט העליון בדימוס, מאיר שמגר, כיו"ר אגודת הידידים של פסטיבל "ג'אז בים האדום" באילת, ומכהן מאז בתפקיד זה.

ביוני 2011 התמודד על כהונה שנייה כראש לשכת עורכי הדין, אך הפסיד לדורון ברזילי.

עם סיום כהונתו כראש הלשכה הודיעה המשטרה על חקירה גלויה המתנהלת כנגד יורי בחשד לשוחד ועבירות נוספות יחד עם רעייתו כנרת במסגרת "פרשת מאוחדת". ביולי 2015 החליטה הפרקליטות לסגור את התיק כנגד יורי בשל היעדר ראיות. כנגד כנרת הוגש כתב אישום והיא הורשעה בינואר 2016 ברישום כוזב במסמכי תאגיד.

מאז שנת 2015 נמנה עם מייסדי "העמותה להקמת ולניהול מוזיאון המוזיקה הישראלית".

בחודש מאי 2019 נבחר לכהן כחבר הוועד המנהל של "קרן הקולנוע הישראלי".

בן זוג לכנרת ולהם ארבע בנות, גר בשכונת "ל' החדשה" בתל אביב. אחת מבנותיו נמצאת על הספקטרום האוטיסטי, והוא מקדיש מזמנו לפעילות ציבורית בנושא זה.

==קישורים חיצוניים==

* 
* 
* 
* 
* 
* 
* 

== הערות שוליים ==

קטגוריה:ראשי לשכת עורכי הדין
קטגוריה:בוגרי האוניברסיטה העברית בירושלים: משפטים
קטגוריה:נציגי לשכת עורכי הדין בוועדה לבחירת שופטים
קטגוריה:ישראלים שנולדו ב-1961